OpenLLM-France/wikimedia huggingface dataset:
# Stéfanos Stefanópulos

Stéfanos Stefanópulos (en grec: Στέφανος Στεφανόπουλος) (Pirgos, 1898 - Atenes, 1982) fou un polític grec. De tendència conservadora moderada, fou Primer Ministre de Grècia entre 1965 i 1966.
# Susan Tolman

Susan Tolman és una matemàtica estatunidenca coneguda per la seva feina en la geometria simplèctica. És professora de matemàtiques a la Universitat d'Illinois a Urbana–Champaign, i al Lynn M. Martin Professorial Scholar d'Illinois.
Tolman va obtenir el doctorat l'any 1993 a la Universitat Harvard. La seva dissertació, Accions de Grup i Cohomologia, va ser supervisada per Raoul Bott. Se li va atorgar una Sloan Research Fellowship l'any 1998, i va ser nomenada Lynn M. Martin Professorial Scholar els anys 2008 i 2009.

## Enllaços externs

* Lloc web oficial de Susan Tolman, del departament de Matemàtiques de la Universitat d'Illinois, en anglès.

## Referències

* ↑ Susan Tolman, University of Illinois at Urbana–Champaign, <https://math.illinois.edu/directory/profile/tolman>. Consulta: 11 maig 2020
* ↑ Susan Tolman al Mathematics Genealogy Project.
* ↑ "Sloan Fellows Announced", Notices of the American Mathematical Society 45 (6): 723, June–July 1998, <https://www.ams.org/notices/199806/people.pdf>
* ↑ Professorships and Chairs, University of Illinois College of Liberal Arts & Sciences, May 1, 2009, <https://las.illinois.edu/news/2009-05-01/professorships-and-chairs>. Consulta: 11 maig 2020
# Sot de Pumanyà

El Sot de Pumanyà és una vall petita i tancada del terme municipal de Monistrol de Calders, al Moianès.
Està situat al nord-est del poble, entre dos serrats que separen les valls de la Golarda, al nord i nord-oest, i del torrent de Colljovà, al sud i sud-est. És just a ponent del Serrat de Pumanyà, on hi ha les restes de la masia de Pumanyà. A l'extrem sud-oest d'aquest sot hi ha la Pedrera de Coll Girant.
Aquest sot havia de ser, segons un projecte dels anys cinquanta del segle xx, un embassament. Es va construir la presa i els sobreixidors, però no va arribar mai a entrar en funcionament. En el bell mig del sot es troben els Avellaners del Pere Pla.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.
# Sulfat de bari

El sulfat de bari és un compost iònic de cations bari(2+), ${\ce {Ba^2+}}$ i anions sulfat, ${\ce {SO4^2-}}$de fórmula ${\ce {BaSO4}}$. Es presenta en forma de pols de color blanc, sense olor i pràcticament insoluble en aigua. S'empra en radiologia com a contrast en els estudis de l'aparell digestiu.
# Speixniovka

Speixniovka (en rus: Спешнёвка) és un poble de l'óblast d'Uliànovsk, a Rússia, que el 2010 tenia 403 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# Spirits Having Flown

Spirits Having Flown és l'àlbum més venut dels Bee Gees, si no es té en compte Saturday Night Fever.
Les cançons, totes compostes per Barry, Robin i Maurice, van ser gravades i mesclades a Criteria Recording Studios, Miami, i a Sound Mixers Studio, Nova York, durant els mesos de març a novembre de 1978. L'àlbum va ser publicat per RSO Records el febrer de 1979.

## Chicago i la connexió amb The Bee Gees (1978-1979)

Els trompetistes de Chicago (James Pankow, Walt Parazaider i Lee Loughnane) van fer una aparició com a convidats en aquest àlbum. Al mateix temps, ells estaven a prop treballant en l'àlbum de Chicago Hot Streets.

## Dades

-Els Bee Gees a més van gravar «Desire» per a l'àlbum amb la veu d'Andy Gibb, però va ser rebutjada i en comptes d'això llançada com un single d'Andy.
-Sprits Having Flown va ser votat com el millor àlbum de Pop rock de 1979 durant la cerimònia dels American Music Awards de 1980.
-Existeix a més un bootleg amb les versions demo de la majoria de les cançons de l'àlbum final. Conté la sessió d'enregistrament de la cançó "How Deep Is Your Love» juntament amb quatre temes més que no van sortir finalment.

## Llista de cançons

* Tragedy
* Too Much Heaven
* Love You Inside Out
* Reaching Out
* Spirits (Having Flown)
* Search, Find
* Stop (Think Again)
* Living Together
* I'm Satisfied
* Until

## Crèdits

* Barry Gibb: veu i guitarra.
* Robin Gibb: veu i orgue.
* Maurice Gibb: veu, baix i teclats.
* Blue Weaver: teclats, sintetitzadors i programació.
* Alan Kendall: guitarra.
* Dennis Bryon: bateria.
* George Terry: guitarra.
* Harold Cowart: baix.
* Joe Lala i Daniel Ben Zebulon: percussió.
* Gary Brown: saxo.
* Herbie Mann: flauta a Spirits (Having Flown).
* The Boneroo Horns: trompetes, flautes...
* The Chicago Horns: trompetes i flautes a Too Much Heaven i Stop (Think Again).
* Albhy Galuten: arranjaments orquestrals.
* Gene Orloff i Bob Basso: directors d'orquestra.
* Karl Richardson, Dennis Hetzendorfer i John Blanche: enginyers.
* Bee Gees, Karl Richardson i Albhy Galuten: productors.

## Enllaços externs

* Lloc oficial dels Bee Gees (anglès)
* Lloc web oficial d'Universal sobre els Bee Gees Arxivat 2005-11-24 a Wayback Machine. (anglès)
* Lloc web sobre les cançons dels germans Gibb (anglès)
* Lloc web sobre els Bee Gees en català Arxivat 2008-09-28 a Wayback Machine. (català)
# Etheostoma australe

Etheostoma australe és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 5,5 cm de longitud total.

## Distribució geogràfica

Es troba al nord de Mèxic.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Estadi Eduardo Gallardón

L'Estadi Eduardo Gallardon és un estadi de futbol de la ciutat de Lomas de Zamora, a l'Argentina.
És la seu del Club Atlético Los Andes, té una capacitat per a 36.542 espectadors i va ser construït el 1940.

## Referències

* ↑ «Stadiums in Argentina». Worldstadiums.com. Arxivat de l'original el 26 June 2015. [Consulta: 22 setembre 2011].
# Talasani

Talasani (en cors Talasani) és un municipi francès, situat a la regió de Còrsega, al departament d'Alta Còrsega. L'any 1999 tenia 516 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 209 | 236 | 226 | 218 | 394 | 516 |

## Administració

Llista d'alcaldes :
| Període | Identitat | Partit | Qualitat |
| 2001- | Louis Charles Semidei | | |

## Personatges il·lustres

* Louis Giafferi (1680-1745)
* Ghjuvan Paulu Borghetti
# Eusko Sozialistak

Eusko Sozialistak fou un partit polític basc d'ideologia socialista i nacionalista basca, actiu durant la Transició. Format el 1975, formà part de la Federació de Partits Socialistes, però acabà integrant-se, el 1977, a HASI (Herri Alderdi Sozialista Iraultzailea), qui alhora formaria part de la coalició Herri Batasuna el 1978. Els seus dirigents eren Javier Alonso i Mikel Salaberri.
# Eugènia Bieto Caubet

Eugènia Bieto Caubet, més coneguda simplement com a Eugènia Bieto (Barcelona, 1950) és professora i ha estat la primera dona directora d'ESADE, una de les 50 escoles de negocis més prestigioses del món, des que fou escollida per a dirigir-la el febrer de 2010, substituint al seu anterior director, Carlos Losada. Es mantingué com a directora de l'Escola, de la qual fou també alumna, fins al 2010, en que fou substituïda en el carrec per Koldo Echebarría. Malgrat ser una experta en afers financers, mostra especial interès per els projectes emprenedors, i desenvolupa polítiques públiques del Foment del Esperit Emprenedor. Va estudiar empresarials, va realitzar un màster en Direcció de Empreses i es va doctorar a la Universitat Ramon Llull de Barcelona.

## "Que la dona també lideri és un acte de justícia"

En una entrevista a la Vanguardia, Bieto Caubet comenta les iniciatives que des de ESADE volen fomentar la igualtat de gènere a les empreses on al·lega "els càrrecs de responsabilitat continuen copats per homes". Es tracta dels programes Promociona per a acompanyar i augmentar el nombre de dones líders i el Progresa per a aquelles que es troben en un nivell intermedi. Finalment, el programa Noies imparables està dissenyat per a fomentar l'interès per a la direcció i gestió entre noies de setze anys. Sobre la importància que la dona lideri empreses i equips, l'exdirectora general d'ESADE argumenta que es tracta d'un acte de justícia perquè les dones valen exactament el mateix que els homes i perquè és una oportunitat de creixement per a les empreses."Com més diversos són els equips de feina, més creatius i innovadors es tornen" i sobre les dinàmiques didàctiques a les escoles de negoci admet" ens hem d'esforçar per estudiar més casos en què les dones directives siguin protagonistes. A més, la investigació també ha de tenir una perspectiva de gènere"

## Referències

* ↑ «Esade elige directora a Eugenia Bieto, primera mujer al frente de una escuela de negocios». Cinco Días, 11-02-2010 [Consulta: 14 febrer 2019].
* ↑ «Koldo Echebarría sustituirá a Eugenia Bieto como director general de Esade». Europa Press, 07-06-2018 [Consulta: 14 febrer 2019].
* ↑ Trillas, Ariadna «Les 25 catalanes més influents: 3. Eugenia Bieto. L'única dona que pilota una gran escola de negocis». Diari ARA, 22-08-2012 [Consulta: 14 febrer 2019].
* ↑ A. B., M. «Historias de liderazgo femenino». ABC, 25-11-2016 [Consulta: 14 febrer 2019].
* ↑ Sen, Cristina «"Las mujeres no debemos abandonar nuestra carrera"». La Vanguardia, 03-10-2011 [Consulta: 14 febrer 2019].
* ↑ «"Que la mujer tambien lidere es un acto de justicia"t» (en castellà). La Vanguardia, 09-02-2020. [Consulta: 9 febrer 2020].
# Eugènia Broggi i Samaranch

Eugènia Broggi i Samaranch (Barcelona, 1974) és una editora catalana, fundadora de L'Altra Editorial. Actualment, és vocal de la junta directiva de l'Associació d'Editors en Llengua Catalana. Formada en Filologia Romànica, va ser lectora de l'Editorial Anagrama entre els anys 2002 i 2004 i, entre 2004 i 2013, editora del Grup 62 de segells com El Aleph Editores, Editorial Empúries o Labutxaca. Des de 2014, és fundadora i directora de L'Altra Editorial.

## Referències

* 1 2 Geli, Carles «Eugènia Broggi deja Grup 62 para crear L'Altra Editorial» (en castellà). El País [Madrid], 14-01-2014. ISSN: 1134-6582.
* ↑ «Junta directiva». Associació d'Editors en Llengua Catalana. [Consulta: 17 març 2020].
* ↑ «Eugènia Broggi: "Si editem merda, la gent llegirà merda"». [Consulta: 17 març 2020].
# Stephanie Black

Stephanie Black és una directora de cinema i productora de documentals estatunidenca. Ella resideix a la ciutat de Nova York.
Els seus treballs cinematogràfics guardonats inclouen H-2 Worker, que documenta els més de 10.000 homes del Carib portats a Florida cada any amb una visa de treballador convidat temporal "H-2" per collir canya de sucre per a corporacions del sucre estatunidenques. La pel·lícula va guanyar el premi al millor documental i als premis a la millor fotografia al Festival de Cinema de Sundance l'any 1990. Life and Debt (2001), sobre l'impacte de Fons Monetari Internacional, Banc Mundial i Banc Interamericà de Desenvolupament i les polítiques actuals de globalització que han tingut sobre el desenvolupament econòmic de Jamaica, van obtenir un reconeixement generalitzat, inclòs un Premi del Jurat de la Crítica al Festival de Cinema de Los Angeles.
El 2008, Stephanie Black va produir i dirigir "Africa Unite", un llargmetratge documental musical sobre la celebració del 60è aniversari de Bob Marley a Addis Abeba, Etiòpia per a la família Marley.
Stephanie Black ha dirigit segments de documentals d'imatge real per a Barri Sèsam i episodis de la sèrie de telerealitat Being Bobby Brown. També va produir per als espectacles infantils U to U, Big Bag, i Zoom.

## Referències

* 1 2 «Marley film to debut at Carib». Jamaica Gleaner News. [Consulta: 21 juliol 2010].
* ↑ Stephen Holden. «One Love, One Heart, Or a Sweatshop Economy?». The New York Times, June 15, 2001. Arxivat de l'original el 2018-10-11. [Consulta: August 1, 2019].
* ↑ Fuchs, Cynthia. «Life and Debt - Interview with Stephanie Black - Nitrate Online Feature». nitrateonline.com. [Consulta: 28 gener 2024].
* ↑ «Life and Debt Key Personnel Credits». www.lifeanddebt.org. [Consulta: 28 gener 2024].

## Enllaços externs

* Life and Debt Website
# Sui generis

* No s'ha de confondre amb el grup de rock català Sui Generis.
Sui generis és una locució llatina que vol dir «del seu propi gènere».
Aquesta expressió s'utilitza en dret per designar persones jurídiques dotades d'un règim especial.
També s'utilitza aquesta expressió en l'àmbit de les anàlisis clíniques per indicar l'olor característic d'una mostra d'orina o semen, de manera que una olor sui generis significa que és la normal d'aquell material biològic.
En el llenguatge corrent l'expressió pot adquirir una connotació negativa, que indica una forma una mica especial o particular d'un concepte, tal com solem comprendre'l. Per exemple una democràcia sui generis es fa servir per designar un règim formalment democràtic però que no ho és completament en el seu funcionament, tal com s'entén normalment.

## Referències

* ↑ «Sui generis». Gran Diccionari de la Llengua Catalana. Barcelona: Grup Enciclopèdia Catalana.
# Estadi Lokomotiv

L'estadi Lokomotiv (en rus: Cтадион Локомотив) és un estadi de futbol de Moscou, Rússia. És la seu del FC Lokomotiv Moscou i la Federació de Rússia l'ha fet servir per als partits de la selecció de Rússia en els matxs de classificació per a la Copa Mundial de Futbol de 2010. Alberga també partits de rugbi del RC Lokomotiv Moscou. Està situat prop de l'estació de metro Tscherkisowskaja.
L'estadi va ser inaugurat el 2002 per a albergar 30.000 espectadors, tots ells asseguts, a més de zona VIP i altres comoditats. Aquesta reconstrucció de l'estadi va costar a l'Estat rus 30 milions de dòlars, i el va convertir en un dels estadis més moderns de Rússia, sent catalogat com categoria 4 estrelles per la UEFA. La grandària del camp és de 104x68 m. La reinauguració es va produir el 5 de juliol de 2002, en una trobada entre el FC Lokomotiv i el FC Elista (2-0). Després de la seva renovació, altres clubs de Rússia l'han utilitzat com seu per a competicions com la Lliga de Campions de la UEFA.

## Galeria d'imatges

* Vista parcial de la graderia.

## Enllaços externs

* Lokomotiv Stadium (anglès) (rus)
* Lokomotiv Stadium fotos (rus)
# Estatge

«Estatge» té aquests significats:
* Estatge geològic o faunístic, sèrie de roques que contenen fòssils similars sedimentats en un període geològic similar o sincrònic usada en paleontologia
* Estatge climàtic, cadascun dels espais que es van succeint a mesura que augmenta l'altitud, a conseqüència de les variacions principalment de temperatura i l'aigua disponible
** Estatge montà, zona altitudinal de vegetació a les zones de clima temperat
** Estatge subalpícaracteritzada per la presència de boscos naturals de coníferes, semblants
** Estatge alpíuna zona de vegetació que va del límit arbori fins als neus perpètues o l'estatge nival
** Estatge nival o de neus perpètues, estatge que comença des de les primeres neus perpètues, en general a Europa just per
* Estatge o habitació, peça d'una casa, especialment destinada a dormir o simplement a l'ús d'una persona
# Síbia grisa

La síbia grisa (Heterophasia gracilis) és un ocell de la família dels leiotríquids (Leiothrichidae).

## Hàbitat i distribució

Habita boscos a l'Himàlaia, al nord-est de l'Índia a les muntanyes Khasi i Cachar, Manipur i Nagaland, oest i nord-est de Myanmar i sud-oest de la Xina a l'oest de Yunnan.

## Referències

* ↑ «Síbia grisa». Cercaterm. TERMCAT, Centre de Terminologia. Rev. 20/12/2021(català)
# T'amerò sempre (pel·lícula de 1933)

T'amerò sempre és una pel·lícula de 1933, dirigida pel director Mario Camerini.

## Argument

Després d'haver tingut una nena del comte Diego i després abandonada per ell, Adriana troba feina en una gran perruqueria, aconseguint així portar una vida digna amb la seva filla. En Mario, el comptable de la botiga, s'enamora d'ella, però el rebutja, avergonyida de la seva condició. Un dia Diego torna amb Adriana, li diu que es casarà i li proposa que torni a ser la seva amant. En Mario, escoltant per casualitat la conversa entre els dos, ataca a Diego tirant-lo a terra; immediatament després tant ell com l'Adriana són acomiadats i a la tornada la noia accepta la proposta de matrimoni del seu enamorat.

## Repartiment

* Elsa De Giorgi: Adriana Rosé
* Nino Besozzi: Mario Fabbrini
* Mino Doro: Diego Varchi
* Roberto Pizani: Oscar, el perruquer
* Pina Renzi: senyora Clerici, tia de Diego
* Nora Dani: Clelia, germana de Mario
* Loris Gizzi: Meregalli
* Giacomo Moschini: inquilí del piano de sota
* Maria Persico: Gaby
* Claudio Ermelli: empleat de Meregalli
* Pinca Nova: mare di Mario
* Marina Doge: client del negoci
* Zita Soares: senyora Krauss
* Cecyl Tryan: senyiora del gran mon
* Giancarlo Cappelli

## Producció

La pel·lícula es va fer a les fàbriques romanes de Società Italiana Cines.

## Distribució

La pel·lícula es va estrenar als cinemes italians a partir del 30 d'abril de 1933.

## Obres relacionades

Deu anys més tard, el mateix Camerini rodarà un remake del film amb el mateix títol, amb Alida Valli, Gino Cervi i Antonio Centa en els papers que realitzaren De Giorgi, di Besozzi i di Doro.
Loris Gizzi intèrpret del paper de Meregalli, va tornar a assumir el seu paper també en el remake.

## Referències

* ↑ «T'amerò sempre». Cinematografo. [Consulta: 20 abril 2017].
* ↑ T'amerò sempre al web de BFI
# Famcucine (equip ciclista)

L'equip Famcucine va ser un italià, de ciclisme en ruta que va competir entre 1979 i 1982.

## Principals resultats

* Milà-Torí: Alfio Vandi (1979)
* Giro de la Romanya: Gianbattista Baronchelli (1979)
* Tirrena-Adriàtica: Francesco Moser (1981)
* Giro d'Úmbria: Francesco Moser (1981)
* Tre Valli Varesine: Gregor Braun (1981)
* Giro de Campània: Leonardo Mazzantini (1981), Francesco Moser (1982)
* Tour del Migdia-Pirineus: Francesco Moser (1982)
* Giro de Toscana: Francesco Moser (1982)

### A les grans voltes

* Giro d'Itàlia
** 4 participacions (1979, 1980, 1981, 1982)
** 9 victòries d'etapa:
*** 2 el 1979: Bernt Johansson (2), Roberto Ceruti, Amilcare Sgalbazzi
*** 3 el 1981: Palmiro Masciarelli, Francesco Moser, Claudio Torelli
*** 2 el 1982: Francesco Moser (2)
** 0 classificacions finals:
** 1 classificacions secundàries:
*** Classificació per punts: Francesco Moser (1982)
* Tour de França
** 1 participacions (1979)
** 0 victòries d'etapa:
** 0 classificacions finals:
** 0 classificacions secundàries:
* Volta a Espanya
** 0 participacions

## Enllaços externs

* Plantilles a firstcycling.com
* Plantilles a memoire-du-cyclisme.eu
# Famars

Famars és un municipi francès, situat a la regió dels Alts de França, al departament del Nord. L'any 2006 tenia 7.417 habitants. Limita al nord amb Aulnoy-lez-Valenciennes, al sud-est amb Artres, al sud amb Quérénaing, a l'oest amb Maing i al nord-oest amb Trith-Saint-Léger.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 929 | 1.132 | 1.567 | 1.444 | 2.002 | 2.499 | 2.478 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1983-2001 | André Lottiaux |
| 2001-2008 | Albert Ioos |
| 2008- | Véronique Dupire |
# Tala-Hady

Tala-Hady o Tala-alice és una comuna del municipi de Cazenga, a la província de Luanda.

## Referències

* ↑ «Municipis de Luanda». Arxivat de l'original el 2017-03-24. [Consulta: 24 març 2017].
# Factoria Calisay

La Factoria Calisay és una obra d'Arenys de Mar (Maresme) protegida com a bé cultural d'interès local.

## Descripció

Edifici gran amb un gran pati d'entrada, destinat a la fabricació de licors i magatzem. A la composició general de les façanes s'ha volgut donat un caràcter d'arquitectura popular, amb obertures emmarcades amb pedra, així com finestrals neogòtics i finestres arquejades. Hi ha una xemeneia d'obra vista. Una part de l'edificació queda reculada de l'alineació de façanes de la Riera.

## Història de l'edifici

Originàriament, era un molí fariner datat al segle xvi, que l'any 1896 fou comprat per Magí Mollfulleda per tal de convertir-lo en l'indret de producció del licor Calisay. El 1981 la fàbrica va passar a mans de RUMASA i des de 1986 és un edifici de titularitat municipal on hi ha, entre d'altres, la seu de Ràdio Arenys.

## Referències

* 1 2 «Factoria Calisay». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 juliol 2015].
* 1 2 Andreu, Pep; Cruz, Marga (fotografies). Modernisme al Maresme. L'arquitectura entre dos segles. Marga Cruz (ed.), 2009, p. 27. ISBN 97884936655319.

## Vegeu també

* Calisay, el licor que es produïa en aquesta fàbrica.
# Father's Little Dividend

Father's Little Dividend és una comèdia americana de Vincente Minnelli, estrenada el 1951. És la continuació de la pel·lícula El pare de la núvia concebut amb el mateix equip, un any abans. Segons el crític de cinema Leonard Maltin, aquesta pel·lícula va ser un dels primers exemples d'una seqüela pròpia d'un estudi de cinema modern.

## Argument

Kay i Buckley Dunstan esperen un bebè... Els dos pares discuteixen sense parar i no tenen més que una paraula a la boca: "divorci". L'àvia, orgullosa de la seva futura descendència multiplica les activitats socials per informar-ne tot el seu cercle. Quant a Stanley, el pare de Kay, s'imagina malament en el seu futur paper d'avi atent, fins al punt de tenir malsons. Quan finalment el nen arriba, la vida s'organitza més bé que malament al voltant del nodrissó. I com a més, es diu Stanley júnior, l'avi no té altra opció que assumir les seves responsabilitats.

## Repartiment

* Spencer Tracy: Stanley T. Banks
* Joan Bennett: Ellie Banks
* Elizabeth Taylor: Kay Dunstan
* Don Taylor: Buckley Dunstan
* Billie Burke: Doris Dunstan
* Moroni Olsen: Herbert Dunstan
* Richard Rober: Policia
* Marietta Canty: Delilah
* Russ Tamblyn: Tommy Banks
* Tom Irish: Ben Banks
* Paul Harvey: Reverend Galsworthy

## Producció

La seqüela va tenir una bona acollida tant per part del públic com de la crítica i va tenir un èxit gairebé financer com la primera pel·lícula. Segons els registres de MGM, la pel·lícula va obtenir 3.122.000 dòlars als Estats Units i al Canadà i 1,5 milions de dòlars en altres llocs, amb un resultat de 2.025.000 dòlars.

## Galeria

* Escena amb Elizabeth Taylor
* Joan Bennett

## Referències

* ↑ «Sequels - Maltin On Movies». StageBloc. Arxivat de l'original el 2016-03-07. [Consulta: 25 febrer 2020].
* ↑ The Eddie Mannix Ledger. Margaret Herrick Library, Center for Motion Picture Study.